proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E ANUNCIO COBRANZA 3º TRIMESTRE DE 2020, AUGA E DEPURACIÓN
ADMINISTRACIÓN LOCAL — Municipal — Vilagarcía de Arousa (Recadación, 30/10/2020)

Aprobado por resolución da Alcaldía o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 3º trimestre de 2020, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago estabrécese entre o 2 de novembro e o 8 de xaneiro de 2021, o cargo dos recibos domiciliados efectuarase o 5 de novembro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 19 de outubro de 2020 O SR. ALCALDE Asdo./.
PUBLICACIÓN DO ANUNCIO DE EXPOSICIÓN PÚBICA E PERÍODO VOLUNTARIO DE COBRANZA DA TAXA POLA PRESTACIÓN DO SERVIZO DE DISTRIBUCIÓN DE AUGA DO PRIMEIRO TRIMESTRE DE 2020
ADMINISTRACIÓN LOCAL — Municipal — Guarda, A (Recadación, 06/07/2020)

A Presidencia desta Corporación, mediante resolución núm.2020-0673, de 1 de xullo de 2020, aprobou o padrón da taxa pola prestación do servizo de distribución de auga correspondente ó primeiro trimestre do exercicio tributario 2020 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga correspondente ó primeiro trimestre do exercicio tributario 2020 do Concello de A Guarda, será do día 5 de xullo ao día 15 de setembro de 2020, ámbalas dúas datas inclusive. A data de cargo en conta dos recibos domiciliados será o día 20 de agosto de 2020 O imposto deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Doc umento asinado dixitalmente á marxe
NOMEAMENTO PERSOAL LABORAL FIXO
ADMINISTRACIÓN LOCAL — Municipal — Meaño (Outros documentos, notificacións e informacións públicas, 18/09/2020)

Faise público que esta Alcaldía, mediante Resolución de 9 de setembro de 2020, nomeou como Persoal Laboral Fixo do Concello de Meaño, a xornada completa e coa categoría de Limpador/a Encargado/a, correspondente á Oferta de Emprego Público 2018, a Dona Kelly Jane Carneado Abrahan, quen deberá de asinar o contrato de traballo no prazo máximo dun mes, contado desde a data de publicación deste anuncio no Boletín Oficial da Provincia de Pontevedra. En Meaño, O Alcalde, Carlos Viéitez Fernández. Documento datado e asinado dixitalmente.
LISTA PROVISIONAL DE ASPIRANTES A VINTEÚN POSTOS DE AUXILIAR DE XESTIÓN TRIBUTARIA E INFORMACIÓN (CE2019N)
ADMINISTRACIÓN LOCAL — Provincial — Deputación Provincial (Persoal, oposicións, 17/06/2020)

EXPEDIENTE: 2019063233 ASUNTO: Lista provisional de aspirantes a vinte e un postos de Auxiliar de Xestión Tributaria e información (CE2019N) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base da convocatoria publicada no Boletín Oficial da Provincia de Pontevedra (BOPPO) núm.248, correspondente á convocatoria Postos vacantes no cadro de persoal laboral fixo da Deputación de Pontevedra, incluidos na OEP 2019 (CE2019N), RESOLVO aprobar a lista provisional de persoas aspirantes admitidas e excluídas no proceso de selección de vinte e un postos de Auxiliar de Xestión Tributaria e información, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
EDICTO EXPOSICIÓN AO PÚBLICO 1º SEMESTRE SUBMINISTRO AUGAS 2020
ADMINISTRACIÓN LOCAL — Municipal — Salvaterra de Miño (Recadación, 27/08/2020)

Por acordo da Xunta de Goberno Local de data 20/agosto/2.020, aprobouse o Padrón da Taxa do Servizo de Subministro de augas correrspondente ao 1º semestre de 2.020 por un importe total de: 270.291,63 euros. Conforme ao disposto no artigo 102.3 da Lei 589/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o texto refundido 9 da lei reguladora de facendas locais, queda exposto ao público durante o prazo de 15 dias para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral Tributaria. Contra as débedas consignadas no padrón contributivo e notificada colectivamente mediante o presente anuncio, os interesados poderán interpor os seguintes recursos: Prazo de Ingreso: O período voluntario de cobranza do tributo indicado, para este Concello de Salvaterra de Miño é de dous meses: Do 20/08/2.020 ata o 19/10/2.020. Se o vencemento coincide co día inhábil, entenderase prorrogado ao primeiro día hábil seguinte. Lugar de Ingreso: Para o cobro dos mesmos, os contribuintes que teñan domiciliados os recibos, estes seranlle cargados nas contas bancarias respectivas. Para o resto de contribuintes, poderán facer o pagamento en calquera oficina das entidades bancarias colaboradoras seguintes: “Abanca, Banco Santander e La Caixa”, empregando o instrumento de cobramento que se envia aos interesados por correo. En Salvaterra de Miño a 20 de agosto de 2020. O TESOUREIRO Asdo. Ricardo Grandal Pazos Documento asinado electrónicamente á marxe
LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DUNHA PRAZA DE TÉCNICA OU TÉCNICO DE ADMINISTRACIÓN XERAL (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 05/03/2020)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.210, de 31 de outubro de 2019, correspondente á convocatoria de varios pertencentes ao Plan de Estabilización de emprego temporal da Deputación de Pontevedra par acubrir as necesidades de carácter estrutural e permanente nos distintos centros e servizos(CE2019O), RESOLVO aprobar a lista provisional de persoas aspirantes admitidas e excluídas no proceso de selección dunha praza de técnica ou técnico de Administración xeral, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Pontevedra, 8 de febreiro de 2020 O deputado de legado. O secretario.
CONVOCATORIA DE ASAMBLEA XERAL ORDINARIA
SECCIÓN NON OFICIAL —  — Comunidad de Usuarios de Cristelos–Tomiño (Outros documentos, notificacións e informacións públicas, 20/03/2020)

O que subscribe, don Gregorio Alejandro El Boustati Capo, veciño de Cristelos, concello de Tomiño e actuando como Presidente da Comunidade de Usuarios de Cristelos, pola presente convoco: O vindeiro día 5 de abril de 2020, terá lugar na antiga Escola de Cristelos, ás 09:30 h en primeira convocatoria e ás 10:00 h en segunda, a Asemblea Xeral Ordinaria conforme ó seguinte orde do día e aprobación, no seu caso, do que proceda:
REVOGACIÓN DE COMPETENCIAS NAS COMUNICACIÓNS PREVIAS EN MATERIA URBANÍSTICA OU DECLARACIÓNS RESPONSABLES
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 14/02/2020)

Por Decreto da alcaldía do Grove número 2020-0052, de data 28 de xaneiro de 2020, adoptouse a seguinte resolución: O día 15 de xuño de 2019 tivo lugar a constitución do Concello do Grove, como consecuencia das eleccións locais realizadas o día 26 de maio de 2019, habendo sido proclamado alcalde quen subscribe. O día 18 de xuño de 2029 ditei o Decreto número 2019-0552 no que delegaba na Xunta de Goberno Local, como órgano colexiado, a seguinte atribución da Alcaldía: Detectado que se están presentando no Rexistro numerosas comunicacións previas ou declaracións responsables, as cales requiren dunha maior axilidade de tramitación e brevidade nos prazos resolutorios. Segundo o disposto no artigo 9 da Lei 40/2015, do 1 de outubro, do réxime xurídico do sector público, a delegación será revogable en calquera momento polo órgano que a conferira. Segundo o disposto no artigo 114.3 do Real decreto 2568/1986, do 28 de novembro (ROFRXEL) a revogación ou modificación das delegacións haberá de adoptarse coas mesmas formalidades que as esixidas para o seu outorgamento Á vista dos antecedentes e consideracións expostas RESOLVO: Primeiro. REVOGAR de conformidade co disposto nos artigos 9.6 da Lei 40/2015, do 1 de outubro, do réxime xurídico do sector público e 114.3 do Real decreto 2568/1986, do 28 de novembro (ROFRXEL), a seguinte competencia previamente delegada na Xunta de Goberno Local: Segundo. Publicar no Boletín Oficial da Provincia de Pontevedra a revogación efectuada, de conformidade do previsto no artigo 44 do Regulamento de organización, funcionamento e réxime xurídico das entidade locais (ROF), aprobado polo Real decreto 2568/1986, do 28 de novembro. Terceiro. Dar traslado desta resolución a todos os departamentos municipais para o seu coñecemento, así como, dar conta dela ao Pleno do Concello na primeira sesión que se realice”. Documento asinado electronicamente na marxe. O alcalde José A. Cacabelos Rico
APROBACIÓN INICIAL DA RECTIFICACIÓN DO INVENTARIO MUNICIPAL DE VÍAS E CAMIÑOS DO CONCELLO DE VILANOVA DE AROUSA.
ADMINISTRACIÓN LOCAL — Municipal — Vilanova de Arousa (Outros documentos, notificacións e informacións públicas, 06/05/2020)

A Xunta de Goberno Local do Concello de Vilanova de Arousa, en sesión celebrada o 24 de febreiro de 2020, acordou aprobar inicialmente a rectificación do inventario municipal de vías e camiños do Concello con referencia a 31/12/2019. De conformidade co previsto no artigo 49 da Lei 7/1985, de 2 de abril, Reguladora das Bases de Réxime Local, ábrese un período de información pública por período de 30 días naturais para a presentación de reclamacións e suxerencias. No caso de que non se presentase ningunha reclamación ou suxerencia, entenderase definitivamente adoptado o acordo ata entón provisional. En Vilanova de Arousa, a 24 de febreiro de 2020. Documento asinado electrónicamente.
APROBACIÓN INICIAL PRESUPOSTO 2021
ADMINISTRACIÓN LOCAL — Municipal — Covelo (Presupostos e cadros de persoal, 23/12/2020)

Aprobado inicialmente polo Pleno da Corporación o Presuposto Xeral para o exercicio económico de 2021 e Cadro de Persoal, en cumprimento do disposto no artigo 150,1 da Lei 39/1988, de 28 de decembro, e disposicións concordantes, exponse ó público na Secretaría do Concello, por un prazo de quince días hábiles, que comezarán a contarse dende o seguinte ó día de inserción do presente Edicto no Boletín Oficial da Provincia, a fin de que durante o mesmo poidan formularse as reclamacións que se consideren oportunas, as cales deberán ser dirixidas ó Sr. Alcalde-Presidente desta Corporación. Covelo, na data que figura na marxe. O Alcalde – Juan Pablo Castillo Amigo (documento asinado electrónicamente)
NOMEAMENTO DE FUNCIONARIO DE CARREIRA DE ADMINISTRACIÓN XERAL (AUXILIAR ADMINISTRATVO GRUPO C2)
ADMINISTRACIÓN LOCAL — Municipal — Neves, As (Persoal, oposicións, 07/08/2020)

Por Resolución de Alcaldía de data 27 de xullo de 2020 (Decreto número 2020-0271) acordouse nomear a Domenec Werth Azuela, con DNI ***2765**, funcionario de carreira de administración xeral auxiliar administrativo C2. O que se fai público aos efectos do artigo 62 do texto refundido da Lei do Estatuto Básico do Empregado Público aprobado polo Real Decreto Lexislativo 5/2015, de 30 de outubro, e artigo 25 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo.
CONVOCATORIA DE ASEMBLEA XERAL ORDINARIA DA COMUNIDADE DE CERDEDELO
SECCIÓN NON OFICIAL —  — ComunidadE de Usuarios de Cerdedelo (Outros documentos, notificacións e informacións públicas, 20/02/2020)

O que subscribe, don Radu Marian Fernandez Llamazares Seiler, DNI XXXXXXXXX, con domicilio en calle Gregorio Espino, 38-4ºC, no concello de Vigo (Pontevedra), actuando como presidente da Comunidade de Usuarios de Cerdedelo, con CIF G-36326924, pola presente convoco: O próximo 6 de marzo do 2020, terá lugar no "Círculo Cultural Abrente", ás 20 horas en primeira convocatoria e ás 20,30 en segunda, a Asemblea Xeral Ordinaria da C. U. de Cerdedelo, conforme o seguinte orde do día e aprobación, no seu caso, do que proceda: 1.- Lectura das actas anteriores 2.- Informe do Presidente 3.- Estado de contas 4.- Trámites da renovación da concesión 5.- Subvención 6.- Renovación da Directiva 7.- Rogos e preguntas.
APROBACIÓN INICIAL DO PLAN MUNICIPAL DE PREVENCIÓN E DEFENSA CONTRA OS INCENDIOS FORESTAIS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 30/11/2020)

O Pleno municipal, en sesión ordinaria de 19 de novembro de 2020, adoptou o acordo relativo á aprobación inicial do Plan municipal de prevención e defensa contra incendios forestais do Concello de Ponte Caldelas. De acordo co establecido no artigo 49 da Lei Reguladora das bases de réxime local, sométese a información pública e audiencia aos interesados por un prazo de 20 días hábiles, durante o can poderanse presentar as alegacións e observacións que estimen necesarias, que serán resoltas polo mesmo órgano municipal. No caso de que durante dito prazo non se formulen reclamacións ou suxestións, entenderase definitivamente aprobado o acordo incial. O alcalde, Andrés Díaz Sobral
DH. W36.66703. SOLICITUDE DE CARLOTA NOGUEIRA DE ABREU DE AUTORIZACIÓN DE OBRAS VIVENDA UNIFAMILIAR NO CAMIÑO DAS SILVEIRAS, CHAPELA, CONCELLO DE REDONDELA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/08/2020)

As obras solicitadas consisten na construción de vivenda unifamiliar de dúas plantas e 231,98 m2 de superficie total construída, cimentación e estrutura de formigón armado, fachadas de formigón, cuberta plana, traballos de albanelería, carpintarías e instalación de servizos e máis peche de lindes de parcela de 98 ml de lonxitude, en parcela de referencia catastral 6889203NG2768N0001US, en zona de policía e a unha distancia de 42,74 m do leito do río Pugariños, no camiño das Silveiras, parroquia de Chapela, concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017) – Alberto Bosquet Herreros (Sinatura dixital)
COBRANZA SERVIZO AXUDA NO FOGAR ABRIL 2020
ADMINISTRACIÓN LOCAL — Municipal — Cambados (Recadación, 29/05/2020)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF ABRIL 2020 o seguinte: Durante o prazo comprendido entre 5 de Xuño de 2020 ata o 6 de Agosto de 2020, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xullo de 2020. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CONVOCATORIA ASEMBLEA EXTRAORDINARIA
SECCIÓN NON OFICIAL —  — Comunidad de Usuarios de Augas de Condide (Outros documentos, notificacións e informacións públicas, 12/02/2020)

O que subscribe, D. Olmedo Mayorgas Pham, actuando como presidente da Comunidade de Usuarios de Condide, CIF G94028511, pola presente convoco: O próximo 08 de marzo do 2020, terá lugar no Centro Cultural San Xorxe a Asamblea Extraordinaria da Comunidade de Usuarios de Condide, con primeira convocatoria ás 12:00 horas e en segunda convocatoria ás 12:30 horas, da Comunidade de Usuarios de Cerdedelo, conforme ó seguinte Orde do día e aprobación, no seu caso do que proceda: Proposta de modificación dos Estatutos con novos artigos. O presidente, Raimundo Álvarez Gaspar, a 04 de febreiro de 2020
EXPOSICIÓN AO PÚBLICO CONTA XERAL EXERCICIO 2019
ADMINISTRACIÓN LOCAL — Municipal — Dozón (Presupostos e cadros de persoal, 04/08/2020)

No BOPPO nº 140, do xoves día 23 de xullo de 2020, publicouse o anuncio de “EXPOSICIÓN AO PÚBLICO CONTA XERAL EXERCICIO 2019”, do Concello de Dozón, habéndose cometido un erro no pé de firma, corríxese no senso seguinte: Onde dí: Orentino Reed Hermoso de Mendoza. Debe dicir: Edward Alexander Chahdi Verdes. Pontevedra, 3 de agosto de 2020
BASES OPERARIO SERVIZOS MÚLTIPLES
ADMINISTRACIÓN LOCAL — Municipal — Baiona (Persoal, oposicións, 23/10/2020)

Aprobadas por Resolución de alcaldía (Decreto 2020-1708) de data 13/10/2020, as bases da convocatoria para a selección de un/unha operario/a de limpeza por sustitución transitoria da persoa titular da praza, do Concello de Baiona, procédese á publicación do anuncio ós efectos de que os/as interesados/as presenten as súas solicitudes no prazo de cinco días hábiles contados a partir do día seguinte á publicación deste anuncio e segundo o establecido nas bases de convocatoria publicadas íntegramente no tabolerio de anuncios da Sede Electrónica do Concello e na páxina web www.baiona.org O Alcalde, en Baiona na data que figura ó marxe do presente documento asinado electrónicamente.
CONVOCATORIA PRESENTACIÓN DE SOLICITUDES PARA ELECCIÓN DE XUÍZ DE PAZ TITULAR
ADMINISTRACIÓN LOCAL — Municipal — Gondomar (Convocatorias Xuíz de Paz, 04/06/2020)

Ao abeiro do establecido na Lei Orgánica 6/1985 de 1 de xullo do Poder Xudicial e co fin de proceder á elección de Xuíz de Paz Titular no Concello de Gondomar (Pontevedra), pola presente anunciase a apertura dun prazo de quince (15 dias), que comezará a contar dende o seguinte ao da publicación do presente anuncio no BOP, para que os interesados que reúnan as condicións sinaladas no artigo 102 da citada Lei Orgánica poidan presentar as súas solicitudes. Na instancia correspondente que irá dirixida ao Sr. Alcalde, deberán figurar o nome, apelidos, idade e domicilio do interesado, e xunto coa mesma deberá achegarse a seguinte documentación: a) Fotocopia compulsada do DNI b) Certificación expedida polo Rexistro Central de Penados e Rebeldes e declaración de non estar incurso en causa que impida o acceso ao posto. c) Declaración xurada de reunir os requisitos legais para acceder ó nomeamento e de non estar incurso en causa de incapacidade ou incompatibilidade ou compromiso de cesar no exercicio da actividade da que derive a incompatibilidade d) Xustificación dos méritos que alegue o/a solicitante As solicitudes presentadas no prazo establecido someteranse á consideración do Pleno do Concello para a elección da persoa idónea de entre as interesadas co quórum da maioría absoluta dos seus membros, persoa que será proposta á Sala de Goberno do Tribunal Superior de Xustiza para o seu nomeamento como Xuíz de Paz Titular por un período de catro anos. Asinado dixitalmente ao marxe polo Alcalde.
PRAZO DE EXPOSICIÓN E PRESENTACIÓN DE RECLAMACIÓNS Á CONTA XERAL DO CONCELLO DE VIGO E OO. AA. XERENCIA URBANISMO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/05/2020)

Formulada a Conta Xeral do Concello de Vigo, conformada pola conta da Entidade Local e o seu Orgamismo Autónomo Administrativo Xerencia Municipal de Urbanismo, correspondente ao ano 2019, rendida por Resolución da Alcaldía Presidencia de data 7 de maio e ditaminada pola Comisión Especial de Contas en sesión celebrada o 20 de maio de 2020, exponse ao público cos documentos que a xustifican, por un espazo de quince días hábiles, contados a partires do seguinte ao da inserción do presente edito no Boletín Oficial da Provincia de Pontevedra, ao obxecto de que os interesados lexítimos poidan examinar a documentación e formular reclamacións, reparos ou observacións que estimen pertinentes durante o devandito prazo de exposición e os oito días seguintes, conforme ao que se preceptúa no artigo 212.3 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo LG/ En Vigo, a data da sinatura electrónica O ALCALDE – PRESIDENTE Abel R. Laura Elizabeth Tigasi Jandula
MODIFICACIÓN DAS BASES DE EXECUCIÓN DO ORZAMENTO XERAL DO 2019, PRORROGADO A 2020
ADMINISTRACIÓN LOCAL — Municipal — Baiona (Presupostos e cadros de persoal, 17/08/2020)

Aprobada inicialmente polo Pleno do Concello de Baiona, a modificación das Bases de Execución do Orzamento Xeral do 2019, prorrogado a 2020, en sesión do 31 de xullo de 2020, e en cumprimento do establecido no artigo 169 do Texto Refundido da Lei Reguladora das Facendas Locais, aprobada por Real Decreto Lexislativo 2/2004, do 5 de marzo, anúnciase a exposición ao público por un prazo de 15 días hábiles, que comezarán a contarse desde o día seguinte á inserción do presente anuncio no Boletín Oficial da Provincia, a fin de que durante o mesmo os interesados, poidan examinalo e formular as reclamacións que estiman oportunas. Se durante este prazo non se presentan reclamacións a modificación das Bases de Execución do Orzamento, esta considerarase definitivamente aprobada O Alcalde. Guasimara Fior Aliza Sansalvador Stam En Baiona, na data sinalada no marxe deste documento, asinado electronicamente
ACTUALIZACIÓN DA ESTRUTURA SALARIAL DOS TRABALLADORES/AS BENEFICIARIOS/AS DO "ACORDO MARCO DE REGULACIÓN DAS CONDICIÓNS SOCIOLABORAIS DAS CONTRATACIÓNS REALIZADAS NO MARCO DO PLAN MUNICIPAL DE EMPREGO 2004-2007"
ADMINISTRACIÓN LOCAL — Municipal — Vigo (Outros documentos, notificacións e informacións públicas, 11/05/2020)

A Xunta de Goberno Local, na sesión ordinaria de 30 de abril de 2020, no expediente 17046/77, adoptou o seguinte acordo: “PRIMEIRO: Continuar a tramitación da proposta de actualización da estrutura salarial dos traballadores/as beneficiarios/as do “Acordo marco de regulación das condicións sociolaborais das contratacións realizadas no marco do Plan municipal de emprego 2004-2007”, prorrogado para o presente ano, a fin de garantir unha estrutura salarial coherente coas funcións, coñecemento e responsabilidade de cada posto de traballo, que manteña as diferencias mínimas entre postos atendendo á súa responsabilidade, categoría e funcións, resultando indispensable para a posta en marcha das contratacións do persoal beneficiario dos distintos programas de emprego consignados nos vixentes orzamentos municipais de 2020, para tratar de paliar as consecuencias económicas provocadas polo COVID-19 nas persoas desempregadas. SEGUNDO: Aprobar, de conformidade coa motivación anteriormente exposta, a proposta de actualización da estrutura salarial dos traballadores/as beneficiarios/as do “Acordo marco de regulación das condicións sociolaborais das contratacións realizadas no marco do Plan municipal de emprego 2004-2007”–que continúa vixente ao non constar denuncia do mesmo–logo da Comisión de Seguimento do Acordo Marco reunida o pasado 5 de marzo de 2020, formada por representantes do Concello de Vigo, e doutra parte, polas centrais sindicais, CC. OO, UXT e CIG con lexitimación para a negociación da dita proposta de actualización salarial do persoal beneficiario, a fin de garantir unha estrutura salarial coherente coas funcións, coñecemento e responsabilidade correspondente a cada posto de traballo, que manteña as diferencias mínimas entre postos atendendo á súa responsabilidade, categoría e funcións, dacordo co reflectido na seguinte táboa: TERCEIRO: Dar conta do presente acordo á Área de RRHH e Formación, á Tesourería Municipal, á Asesoría Xurídica Municipal e á Intervención Xeral Municipal, e ordenar a súa publicación no portal de transparencia, na web municipal e no Boletín Oficial da Provincia de Pontevedra, para xeral coñecemento e efectos oportunos. Contra o presente acordo poderase interpoñer potestativamente recurso de reposición ante o mesmo órgano que os ditou no prazo dun mes, ou directamente ante a xurisdición contencioso-administrativa. Se se interpón o recurso de reposición, non poderá interpoñerse o recurso contencioso-administrativo ata a resolución do primeiro ou ata a súa desestimación presunta. O prazo para a interposición do recurso contencioso-administrativo será de dous meses.” Vigo, data segundo sinatura electrónica O concelleiro delegado de Cultura, Emprego e Participación Cidadá (Resolución de Alcaldía de 18/06/2019 e Acordo da XGL de 20/06/2020).- Abel Fermín Losada Álvarez
APROBACIÓN INICIAL EXPEDIENTE DE TRANSFERENCIA DE CRÉDITO 1/2020
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 09/11/2020)

A xunta veciñal da Entidade Local Menor de Chenlo, en sesión ordinaria de data de 3 de novembro do corrente acordou a aprobación inicial do expediente de modificación orzamentaría TC 1-2020. En cumprimento do disposto no artigo 169 por remisión do 177.2 do Texto Refundido da Lei Reguladora das Facendas Locais, aprobado polo Real Decreto 2/2004, de 5 de marzo, o expediente sométese a información pública polo prazo de quince días a contar dende o seguinte ao da inserción no Boletín Oficial da Provincia, para que as persoas interesadas podan revisar e presentar as alegación que estimen oportunas. Se transcorrido dito prazo non se tiveran presentado alegacións, o acordo se considerará definitivamente aprobado. Chenlo (O Porriño), O Alcalde – Pedáneo. Asinado dixitalmente na marxe na data que figura.
RESOLUCIÓN DELEGACIÓN DE MATRIMONIO 12/09/2020
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 18/09/2020)

Expediente núm.: 1/2020. Resolución con número e data establecidos á marxe. Procedemento: Celebración Matrimonios Civís. Fago pública a Resolución da Alcaldía que se transcribe Vista a solicitude para a celebración do matrimonio civil entre A A F e D C V para cambio de data da celebración do matrimonio autorizado por Decreto 2020-0105, que foi aprazado pola declaración do estado de alarma para o día 12 de setembro de 2020 ás 13:30 horas. Vista a autorización para a celebración do matrimonio concedida por Resolución da Alcaldía 2020-0464. Visto a imposibilidade do alcalde de celebrar dito matrimonio por motivos persoais. PRIMEIRO: Delegar na Concelleira María Canosa Otero a celebración do matrimonio civil. SEGUNDO: Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello.” Documento asinado electronicamente.
CONVOCATORIA REUNIÓN ORDINARIA O 29 DE NOVEMBRO DE 2020
SECCIÓN NON OFICIAL —  — Comunidad de Augas de Os Picóns de Borela - Cotobade (Outros documentos, notificacións e informacións públicas, 10/11/2020)

Dª Isabel Villar Acuña, presidenta da Comunidade de Augas “OS Picóns” de Borela (Cerdedo-Cotobade) convoca a unha reunión ordinaria o domingo, 29 de novembro de 2020, ás 11,00 h, en primeira convocatoria, e ás 11,30 en segunda, no local da Casa do Pobo de Borela, co seguinte orde do día: 1.—Lectura da acta anterior.2.—Información sobre a subvención concedida para a cloración e acordos para a financiación das obras.3.—Toma de decisións para os usuarios con cuotas pendentes de pago 4.—Rogos e preguntas. Borela, 2 de novembro de 2020. Asinado: Isabel Villar Acuña
DH W36.69726. ISIDRO FERREIRA MOURIÑO, SOLICITA AUTORIZACIÓN DE OBRAS NO LUGAR DE COCHERELO- A MONTESIÑA, PARA CONSTRUCIÓN DE VIVENDA UNIFAMILIAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 05/03/2020)

As obras solicitadas consisten na construción de vivenda unifamiliar de dúas plantas e 263,58 m 2 de superficie total construída, en parcela de referencia catastral 36053A019006680000XQ, en zona de policía e a unha distancia de 57,88 m do leito do rego Pedreira, no lugar Cochorelo-A Montesiña, parroquia de San Salvador, concello de Soutomaior. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Soutomaior ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
ASEMBLEA XERAL ORDINARIA O DÍA 19 DE XULLO NO PAVILLÓN MULTIUSOS DE SOBRADA
SECCIÓN NON OFICIAL —  — ComunidadE de Usuarios de Torrón (Outros documentos, notificacións e informacións públicas, 07/07/2020)

A comunidade de usuarios do Torrón CIF-G36171957, a través do presidente Germán Castro- Barbosa con DNI35550949X, veciño de Sobrada -Aldea Nº30, Concello de Tomiño, po la presente convoca: O próximo día, DOMINGO 19 DE Xulio do 2020 terá lugar no pavillón multiusos de Sobrada as 10:00h da maña en primeira convocatoria i as 10:30h en segunda convocatoria, a Xunta Xeral Ordinaria da Comunidade de Usuarios do Torrón, ca seguinte orde do día i aprobación, no seu caso, do que proceda: Sobrada-Torrón, a 28 de Xuño de 2020. Violeta Maria Maria Rocio Gaisse Aretxederreta
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, SANEAMENTO E DEPURACIÓN, CORRESPONDENTE AO 4º TRIMESTRE DO ANO 2019
ADMINISTRACIÓN LOCAL — Municipal — Sanxenxo (Recadación, 05/02/2020)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, saneamento e depuración correspondente ao 4º TRIMESTRE DE 2019, o citado padrón estará a disposición do publico durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa Alexandre Bóveda, 10 (Edificio Condesa P2) de Sanxenxo, en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 28 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 13 de MARZO de 2020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Sanxenxo (asinado electronicamente na data que figura ao pé). O alcalde Telmo Martín González
IMPLANTACIÓN DE VIDEO-ACTAS NAS SESIÓNS PLENARIAS DO CONCELLO DE MARÍN
ADMINISTRACIÓN LOCAL — Municipal — Marín (Outros documentos, notificacións e informacións públicas, 29/10/2020)

O Pleno do Concello de Marín, na súa sesión ordinaria celebrada o 8 de outubro 2020, adoptou o seguinte acordo: Primeiro.- Implantar o sistema de video-acta no concello de Marín para a gravación das sesións plenarias axustando o seu funcionamento ao Decreto 24/2018, do 15 de febreiro, sobre os libros de actas e de resolucións das entidades locais galegas (DOG núm 43, do 1.03.2018). Segundo.- Publicar anuncio do presente acordo no Boletín Oficial da Provincia de Pontevedra. Terceiro.- Dar traslado do presente acordo aos departamentos municipais e órganos competentes. A Alcaldesa María P. Ramallo Vázquez Documento asinado electronicamente
APROBACIÓN INICIAL MODIFICACIÓN ORDENANZA REGULADORA DOS PREZOS PÚBLICOS DA GARDERÍA MUNICIPAL
ADMINISTRACIÓN LOCAL — Municipal — Caldas de Reis (Ordenanzas e Regulamentos, 06/11/2020)

Con data 29 de octubre 2020, o Concello en Pleno acordou aprobar provisionalmente a modificación da Ordenanza reguladora dos prezos públicos da gardería municipal (expte.2327/2020). Mediante o presente anuncio, o acordo de aprobación provisional sométese a exposición pública por prazo de trinta días hábiles, a contar dende o seguinte a publicación do anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se tiveran presentado reclamacións, o expediente ata entón provisional, considerarase definitivamente aprobado. O Alcalde Asdo: Juán Manuel Rey Rey Documento asinado dixitalmente
CALENDARIO LABORAL PARA O ANO 2020 DO SECTOR DE ALMACENISTAS DA MADEIRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 30/01/2020)

Visto o Acordo da Comisión Negociadora do convenio colectivo do sector de ALMACENISTAS DA MADEIRA da provincia de Pontevedra, polo que se establece o calendario laboral para o ano 2020, subscrito en representación da parte económica, por unha representación da asociación provincial de empresarios da madeira-ASEMA, e da parte social polas centrais sindicais CC. OO., CIG e UGT, en data 17 de decembro do 2019. Primeiro.- Dito Acordo foi presentado na Xefatura Territorial de Vigo en data 20 de decembro do 2019. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 2/2015, do 23 de outubro, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, do 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro do 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.- Ordenar a notificación desta Resolución á Mesa Negociadora do mesmo. O xefe territorial Ignacio Rial Santomé 17 DE DICIEMBRE de 2019 - Acta festivos 2020 Representación social: Representación empresarial: 4.- Con vigencia exclusiva para el año 2020, para adaptar la jornada anual, se acuerdan los días: Se fijan como festivos de convenio y remunerables a todos los efectos. En los ayuntamientos en donde la festividad local coincida con día No laborable o festivo de Convenio, se trasladará al día inmediatamente siguiente. Para el año 2020 serán festivo de convenio los siguientes días: No obstante, estos días podrán ser modificados por acuerdo entre la empresa y los trabajadores. Así mismo, en cada empresa se fijará en el correspondiente calendario laboral el resto de los días necesarios para ajustarse a la jornada anual máxima como no laborables retribuidos, por acuerdo entre la empresa y los trabajadores.
IN407A 2020/096-4. CONCESIÓN A HIDROELÉCTRICA DE SILLEDA, S. L., DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE SILLEDA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 30/12/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial. Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Pontevedra, 12 de agosto de 2020 O xefe territorial P. A. A xefa de servizo de coordinación administrativa e xestión económica (Decreto 175/2015, de 3 de decembro) Nivardo Rusiñol Sucala
CONVOCATORIA BOLSA DE EMPREGO PARA A CATEGORÍA DE ARQUITECTO/A CON CARÁCTER DE PERSOAL FUNCIONARIO INTERINO
ADMINISTRACIÓN LOCAL — Municipal — Ponte Caldelas (Bolsas de emprego, 02/03/2020)

Por resolución de Alcaldía nº 173 de 21/02/2020, aprobáronse as bases e a convocatoria para a constitución dunha bolsa de emprego para cubrir as posibles prazas vacantes de persoal funcionario desta Corporación, no posto de arquitecto/a, con carácter de interinidade mediante o sistema de concurso-oposición libre. Características da praza: Grupo: A; Subgrupo: A1; Escala: administración especial; Subescala: técnica con carácter de interinidade O período de presentación de solicitudes será de sete días naturais a contar dende o seguinte ao da publicación do anuncio no Boletín Oficial da Provincia de Pontevedra. As bases íntegras publicaranse no Taboleiro de Anuncios do Concello de Ponte Caldelas, na páxina web (www.pontecaldelas.org) e na sede electrónica. O alcalde, Andrés Díaz Sobral
TAXA DE AUGA E SUMIDOIROS 1º TRIMESTRE 2020
ADMINISTRACIÓN LOCAL — Municipal — Mondariz-Balneario (Recadación, 08/05/2020)

Configur ado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 1º trimestre de 2020 (xaneiro, febreiro e marzo-2020), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27-baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 04 de setembro do 2.020, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario, a 27 de abril de 2020. O alcalde